2**. pielikums**

**TEHNISKĀ SPECIFIKĀCIJA**

**1. Darba uzdevuma vispārējais apraksts**

1.1. Pretendentam ir jānodrošina vienots un savstarpēji integrēts auditorijas risinājums visām funkcionālajām sadaļām, atbilstoši tehniskās specifikācijas prasībām un industrijas labajai praksei.

1.2. Pirms iekārtu vai kabeļu instalācijas Pretendentam ir jāveic novietojuma un montāžas metožu saskaņojums ar Pasūtītāju, pēc nepieciešamības veicot iepriekšējus uzmērījumus dabā un aprēķinus.

1.3. Darba uzdevuma sīkāku detalizāciju, kas nav norādīta tehniskajā specifikācijā, Pretendents veic ar Pasūtītāju darbu izpildes gaitā, savlaicīgi Pasūtītājam iesniedzot neskaidros jautājumus, saskaņojumus u.tml.

**2. Pasūtītāja nodrošinātie priekšnosacījumi līguma izpildei**

2.1. Pasūtītājs nodrošina pietiekamas jaudas elektriskās barošanas pieslēgumus iekārtu instalācijas vietās, kā arī barošanu pieslēguma vietas rozetēs grīdā zem galdiem vai uz sienām (vienfāzes *schuko* tipa rozetes). Pretendentam jānodrošina lokālās elektriskās barošanas sadales (piemēram, statnē), starpkomponentu barošanas kabeļi u.c. barošanas savienojumi.

2.2. Pasūtītājs nodrošina LAN datortīkla pieslēgumus tādā apmērā, kāds tas ir nepieciešams pasūtījuma izpildei. Statnē tiek nodrošināts atsevišķs LAN komutators.

2.3. Pasūtītājs nodrošina kabeļu caurules (iekšējas diametrs ne mazāks kā 40mm) starp iekārtu instalāciju vietām. Pretendentam jānodrošina audiovizuālo signālu kabeļi, to montāža un terminācija.

2.4. Pasūtītājs pats nodrošinās sekojošas iekārtas:

2.4.1. Displejus: 2 gb. 75” displeji , 2 gb. 55” displeji , 1 gab. 65” displejs. Pretendentam ir jānodrošina šo displeju montāža instalācijas vietā un pieslēgšana kopējais sistēmai (katram displejam viena HDMI ieeja (t.sk. pieslēgšanai izmantojot šajā iepirkuma apjomā minētos vītā pāra pagarinātājus), LAN, EL).

2.4.2. Vadības programmu vadības sistēmu telpas apgaismojuma un audiovizuālo iekārtu vadībai (t.sk. ekrāna/lifta/sensora pieslēgumu). Pēc Pasūtītāja pieprasījuma Pretendentam ir jānodrošina piegādāto iekārtu vadības protokolu apraksti LAN un/vai RS232 interfeisam (gadījumā ja tie nav publiski pieejami ražotāju vietnēs).

2.4.3. MS Teams stacijas: 2 gb. MS Teams Stations (iespējamais modelis Lenovo ThinkSmart Hub Gen2). Pretendentam ir jānodrošina iespēju pieslēgt MS Teams stacijas grīdas pieslēguma vietās zem galda (viena HDMI ieeja, divas HDMI izejas, USB (video/audio), LAN, EL).

2.4.4. Projektora lifts. Pretendentam ir jānodrošina projektora lifta pieslēgšana iekārtu vadības sistēmai un projektora lifta darbības konfigurēšana.

2.4.5. Iebūvēts projekcijas ekrāns. Pretendentam ir jānodrošina projekcijas ekrāna pieslēgšana iekārtu vadības sistēmai un projekcijas ekrāna darbības konfigurēšana.

2.4.6. Displeja griestu stiprinājumi 3 gab., kas ir paredzēti 55” un 65” diagonāles displejiem.

**3. Darbu izpilde**

3.1. Darbu izpilde tiek sākta 5 dienas pēc līguma noslēgšanas. Pretendentam ir jāpiegādā un jāuzstāda Iekārtas ne vēlāk kā divu mēnešu laikā no līguma noslēgšanas brīža, ja vien Pasūtītājs rakstveidā nav piekritis pagarināt izpildes datumu.

3.2. Pretendenta pienākums ir veikt saskaņojumu ar Pasūtītāju jebkuram instalācijas risinājumam, kurš paredz stiprinājumus/urbumus u.tml. pie sienu/griestu/grīdu apdares.

3.3. Pretendentam pašam ir jānodrošina sastatnes, kāpnes u.c. palīglīdzekļi darbam augstumā, montāžai u.tml., jānodrošina transports, izkraušana, telpu uzkopšana pēc darbu pabeigšanas ne sliktākā stāvoklī kādas tās bija uzsākot darbus, iepakojuma savākšana un utilizācija.

3.4. Pretendentam jāievēro darba drošības prasības, darbi jāveic atbilstoši normatīvajiem aktiem, iekārtu ražotāja nosacījumiem un industrijas labās prakses ietvaros.

**4. Nepieciešamās iekārtas**

| **Nosaukums** | **Minimālās prasības** | **Daudzums** |
| --- | --- | --- |
| a | b | c |
|  | **4.1. Projekcijas un displeja aprīkojums** |  |
| 4.1.1. Projektors | * Spilgtums (saskaņā ar ISO21118 metodiku) baltajai gaismai: ne mazāks kā 5200 lumeni * Spilgtums (saskaņā ar ISO21118 metodiku) pilnkrāsu attēlam: ne mazāks kā 5200 lumeni * Projekcijas tehnoloģija: 3LCD, 3-chip DLP vai ekvivalenta projekcijas tehnoloģija Ekvivalences kritērijs ir visu attēla veidojošo pamatkrāsu vienlaicīga attēlošana uz ekrāna, bez “varavīksnes” vai “ņirboņas” efekta projicēto attēlu filmējot vai fotografējot * Dabiskā (*native*) izšķirtspēja: WUXGA (1920x1200) vai FullHD (1920x1080) * Projekcijas gaismas avota tips: lāzers. Ražotāja norādītais gaismas avota darba mūžs: ne mazāks kā 20 000 stundas standarta pilnas jaudas projicēšanas režīmā * Video signāla pieslēgumi: vismaz HDBaseT un HDMI * Citi pieslēgumi: RS-232C ports, LAN RJ-45, iebūvēts WiFi LAN pieslēguma modulis * Video/audio signāla pārraide no datora vai mobilajām iekārtām uz projektoru izmantojot Ethernet tīklu * Attēla optiskās mērogošanas (*zoom*) iespēja ne mazāk kā 1.6 reizes * Komplektācijā iekļauts objektīvs, kas atbalsta projektora lēcas tālummaiņas attiecību (*throw ratio)* vismaz robežās no 1.35 līdz 2.2 * Objektīva optiskā nobīde (*lens shift*) vertikālē vismaz ±50%, horizontālē vismaz ±20% * Projektora trokšņu līmenis pilnas jaudas režīmā ne lielāks kā 31db * Maksimālais izmērs ne lielāks kā 45cm x 35cm x 15cm, svars ne lielāks kā 10kg * Patērētā elektriskā jauda pilnas jaudas darbības režīmā nepārsniedz 300 W * Korpusa krāsa: balta | 1 gb. |
| 4.1.2. Lielformāta displejs | * Profesionāla pielietojuma displejs ar diagonāli ne mazāku kā 2470 mm (98” izmēra klase) * Dabiskā izšķirtspēja (*native resolution*) 3840x2160 punkti * Tipiskais maksimālais spilgtums ne mazāks kā 500 nit * Displeja reakcijas laiks (GrayToGray): ne lielāks kā 8 ms * Skata leņķis ne mazāks kā 178/178 grādi, tipiskais kontrasts ne mazāks kā 1200:1 * Displeja ekrāna virsma matēta, bezatspīduma; matējums (*haze*) ne mazāks kā 25% * Video ieejas: vismaz divas HDMI 2.0 ieejas (atbalsta HDCP 2.2), viena DisplayPort ieeja, * Displeja visu video signālu pieslēgumu un EL barošanas ligzdu konstrukcija nodrošina kabeļu pievienošanu displeja aizmugurē no apakšas vai sānu virziena, neizvirzot pieslēguma kabeļa konektoru ārpus displeja gabarītiem; video un EL pieslēguma konektori nedrīkst būt perpendikulāri displeja aizmugurējai virsmai * LAN pieslēgums displeja attālinātai valdībai un konfigurēšanai * Malu platums (*bezel*): ne vairāk kā 18 mm katrai malai * Displeja korpuss aizmugurē katrā stūrī ir aprīkots ar transportēšanas rokturi, rokturu tālākā izvirzītā mala nepārsniedz displeja biezuma gabarītizmēru * Gabarītizmēri nepārsniedz 220cm x 125cm x 10 cm * Svars ne lielāks kā 85 kg * VESA standarta stiprinājums 800x400 vai 800x600 | 1 gb. |
| 4.1.3. Lielformāta displeja stiprinājums, tips 1 | * Displeja sienas stiprinājums, paredzēts piedāvājumā iekļautajam 98” diagonāles displejam * Izgatavots no tērauda, melnā krāsa | 1 gb. |
| 4.1.4. Lielformāta displeja stiprinājums, tips 2 | * Displeja sienas stiprinājums, paredzēts 75” diagonāles displejam * Izgatavots no tērauda, melnā krāsa * Stiprinājuma konstrukcija nodrošina iespēju displeju pabīdīt sāniski, lai pēc displeju instalācijas ir iespēja piekļūt savienojošiem kabeļiem starp displejiem | 2 gb. |
|  | **4.2. Video komutācija un kameras** |  |
| 4.2.1. Video signāla matricu komutators | * Digitālo video signālu matrica ar komutācijas principu ne mazāk kā 8x4 * Ne mazāk kā 6 neatkarīgas HDMI video ieejas; * Ne mazāk kā 2 iebūvētas vītā pāra ieejas (uztvērēji) ar iespēju pieslēgt garu distanču video signāla vītā pāra raidītāju * Ne mazāk kā 2 neatkarīgas HDMI izejas un ne mazāk kā 2 neatkarīgas vītā pāra izejas (raidītāji) ar iespēju pieslēgt garu distanču video signāla vītā pāra uztvērēju. Vītā pāra izejas atbalsta vismaz HDBaseT standartu * Paredzēts vītā pāra kabeļa pieslēgumu segmentiem līdz 100m attālumā * Vismaz 2 no vītā pāra izejām tiek dublētas ar papildus HDMI izeju lokālā priekšskatījuma nodrošināšanai * Ne mazāk kā sešas stereo audio ieejas, atbalsta simetrisko un nesimetrisko pieslēgumu * Ne mazāk kā četras mikrofona/līnijas ieejas * Automātiska ieejas video signāla standarta atpazīšana un mērogošana (*scaling*) uz izejas noteikto izšķirtspēju un kadru nomaiņas ātrumu * Automātiska bez pārtraukuma (*seamless*) pārslēgšanās starp video ieejām * Maksimālā atbalstītā ieejas un izejas izšķirtspēja ne mazāka kā 4096x2160 punkti pie 60 Hz kadru nomaiņas ātruma * Atbalsta Chroma Sampling līdz 4:4:4 un krāsu dziļumu līdz 24-bit, atbalsta HDCP * Maksimālā atbalstītā video datu plūsma ne mazāka kā 10.2Gbps * Iebūvētas video testa tabulas sistēmas uzturēšanai * Iebūvēta iespēja ne mazāk kā 10 dažādu logo grafiskā attēla iekļaušanai izejas video signālā, brīvi izvēlētā vietā un izmērā. Logo ielāde iespējama vismaz JPG un PNG formātā, atbalsta caurspīdīguma funkciju (*transparency alpha channel*) * Iebūvēta iespēja grafiska attēla iekļaušanai izejas video signālā, ieeju pārslēgšanās brīdī * Automātiska skaņas izdalīšana (*de-embedding*) no ieejā pieslēgtā HDMI signāla un atskaņošana analogajā audio izejā * Audio frekvenču josla: vismaz robežās no 20Hz līdz 20kHz * Audio signāla/trokšņu attiecība: ne mazāka kā 100dB * Iebūvēts audio DSP ar iespēju izmantot vismaz sekojošus audio rīkus: signāla vājinājums, mikseris, komutators, ekvalaizeris, ierobežotājs, aizture, prioritāte (*ducking*) * Priekšējā paneļa taustiņi, kas ļauj signālus komutēt manuālā veidā * Ne mazāk kā divi rotējoša potenciometra tipa regulatori manuālai skaļuma regulēšanai (programmas audio un mikrofona), indikators aktuālajam līmenim * Vadības ieeja: divvirzienu RS232 ports, LAN un USB * Iespēja iestatīt video ieeju EDID parametrus * Iebūvēts web serveris (aizsargāts ar paroli), kura ietvaros ar web pārlūku var veikt iekārtas konfigurēšanu, regulēšanu, un diagnostiku * Komutatora korpusā iebūvēts barošanas bloks, tai skaitā tas nodrošina attālināti pieslēgto vītā pāra video raidītāju/uztvērēju barošanu pa to pašu vītā pāra kabeli, kas video signālam * 19” statnē montējams korpuss, augstums ne lielāks kā 3U | 2 gb. |
| 4.2.2. Bezvadu prezentācijas iekārta | * Bezvadu uztvērējs, kas nodrošina audio/video signāla uztveršanu no pie datora pievienojamām USB pogām/raidītājiem vai planšetes/viedtelefona * Integrēts AirPlay, Miracast, GoogleCast atbalsts * Bezvadu uztvērēja darbība vismaz līdz 30 metriem no raidītāja/iekārtas * Darbojas 2.4GHz un 5 GHz frekvencēs un lietotājam tās ir iespējams pārslēgt * IEEE802.11 a/g/n/ac standartu atbalsts. Bezvadu uztvērējā iebūvēta bezvadu komunikācijas drošība ar vismaz WPA2-PSK atbalstu un iespēja administratoram aktivizēt/deaktivizēt katru individuālo USB pogu/raidītāju * USB poga realizēta kā pie datora USB porta pievienojams raidītājs, aprīkots ar vienu ergonomiski lietojamu pogu ar gaismas indikāciju * USB poga pie datora USB darba stāvoklī balstās uz galda virsmas, mehāniski nepārslogojot datora USB portu pogas lietošanas laikā. USB-C pieslēgums * USB poga ir aprīkota ar vismaz divu krāsu gaismas indikāciju, kur viena krāsa nozīmē stabilu savienojumu ar uztvērēju (nepārraidot signālu), bet otra krāsa - signāla pārraidi uz uztvērēju * Prezentācijas pārraide vai pārtraukšana uz uztvērēju var tikt realizēta ar raidītāja USB pogas atkārtotu nospiešanu, bez papildus manipulācijām datorā * Iespēja ar pogu pieslēgtā datorā saņemt atbalstīto USB video un USB audio (skaļruņa/mikrofona plūsmu) bezvadu režīmā, ja iekārtai tiek pieslēgtas USB audio un video konferenču iekārtas, lai izmantotu datorā konferenču zvaniem ar Zoom, MS Teams, Skype u.tml. platformām * USB poga atbalsta USB pieslēgumu datoram ar MS Windows operētājsistēmu (Win8 vai jaunāku; 32 un 64-bit) un Mac OSX (10.15 vai jaunāku) * Atbalsta vismaz Android (v11 vai jaunāku) un iOS (14 vai jaunāku) pieslēgumu no planšetes vai viedtelefona, ar bezmaksas aplikāciju vai AirPlay * Divu vienlaicīgu raidītāju izmantošanas gadījumā attēli tiek parādīti blakus * HDMI video izeja, atbalsta izšķirtspēju līdz 3840x2160 punktiem. Analogā stereo izeja un HDMI iekļautā digitālā audio atbalsts * HDMI video ieeja prezentācijas attēlošanai ar kabeli * Bezvadu uztvērējs nodrošina videoattēlu līdz 1920x1080 punktiem * Vismaz 3 USB2.0 pieslēguma porti video/audio iekārtām * Gigabit Ethernet ports iekārtas pārvaldībai un integrācijai Pasūtītāja tīklā * Skārienjūtīgā displeja atbalsts izmantojot USB pogu, displeja touch USB pieslēdzot pie uztvērēja iekārtas USB porta * Publiski pieejami ražotāja firmware jauninājumi, lejupielādējami lietotājam. * Iekārtas drošība ir ISO27001 sertificēta * Komplektācijā jāiekļauj uztvērējs un ne mazāk kā divas USB-C pogas | 2 gb. |
| 4.2.3. USB komutators | * Profesionāla pielietojuma USB komutators, paredzēts USB video/audio signāla komutācijai starp konferenču iekārtām (MS Teams Station un Bezvadu prezentācijas iekārtu) * Ne mazāk kā 4 gab. USB pieslēgumi video/audio perifērijas iekārtu pievienošanai, no kuriem vismaz 2 gab. pieslēgumiem ir jābūt ar USB-C un/vai USB-A 3.2 atbalstu * Ne mazāk kā 2 gab. pieslēgumi ar USB-C un/vai USB-B 3.2 atbalstu galveno iekārtu (*host*) pievienošanai * Iespēja pārslēgt visas pievienotās perifērās iekārtas uz izvēlēto galveno iekārtu (*host*), izmantojot vadības komandas caur LAN pieslēgumu. Iespēja arī pārslēgt ar pogām uz priekšējā paneļa * Atbalstītie USB datu ātrumi vismaz *low speed* (1.5 Mbps), *full speed* (12 Mbps), *high speed* (480 Mbps), *SuperSpeed* (5 Gbps) un *SuperSpeed+* (10Gbps) * Vadības ieeja: divvirzienu RS232 ports, LAN un USB * 19” statnē montējams korpuss, augstums ne lielāks kā 1U | 2 gb. |
| 4.2.4. Video signāla vītā pāra uztvērējs | * Paredzēts pievienošanai vītā pāra (*twisted pair*) pieslēguma vietās telpu ietvaros * HDMI video izeja; viena vītā pāra (*twisted pair*) ieeja * Maksimālā atbalstītā izšķirtspēja ne mazāka kā 3840x2160 punkti * Maksimālā atbalstītā HDMI video datu plūsma ne mazāka kā 10.2Gbps, atbalstoša 4:4:4 Chroma sampling un HDCP * Paredzēts vītā pāra kabeļa pieslēguma segmentam līdz 70m attālumā * Attālināta barošana no matricu komutatora vai statnē montēta vītā pāra raidītāja, izmantojot to pašu vītā pāra kabeli, kas video signālam * Pilnīgas savietojamības ilgtermiņa nodrošināšanai iekārtas ražotājs ir tas pats kas “Video signāla matricu komutators” – Tehniskās specifikācijas 4.2.1. punkts * Izmēri nepārsniedz 2.5cm (biezums) x 15cm x 15cm, izturīgs metāla korpuss * Iespēja diskrēti montēt aiz displejiem, pieslēguma vietās | 7 gb. |
| 4.2.5. Video signāla vītā pāra raidītājs | * Paredzēts pievienošanai vītā pāra (*twisted pair*) pieslēguma vietās telpu ietvaros * HDMI video ieeja; viena vītā pāra (*twisted pair*) izeja * Maksimālā atbalstītā izšķirtspēja ne mazāka kā 3840x2160 punkti * Maksimālā atbalstītā HDMI video datu plūsma ne mazāka kā 10.2Gbps, atbalstoša 4:4:4 Chroma sampling un HDCP * Paredzēts vītā pāra (*twisted pair*) kabeļa pieslēguma segmentam līdz 70m attālumā * Attālināta barošana no matricu komutatora vai statnē montēta vītā pāra uztvērēja, izmantojot to pašu vītā pāra kabeli, kas video signālam * Pilnīgas savietojamības ilgtermiņa nodrošināšanai iekārtas ražotājs ir tas pats kas “Video signāla matricu komutators” * Izmēri nepārsniedz 2.5cm (biezums) x 15cm x 8cm, izturīgs metāla korpuss * Iespēja diskrēti montēt aiz displejiem, pieslēguma vietās | 7 gb. |
| 4.2.6. Video signāla vītā pāra raidītājs ar HDMI izeju | * Paredzēts pievienošanai vītā pāra (*twisted pair*) pieslēguma vietās telpu ietvaros * HDMI video ieeja; viena vītā pāra (*twisted pair*) izeja un viena HDMI izeja (*loop out*), abas izejas dublē to pašu video signālu. * Maksimālā atbalstītā izšķirtspēja ne mazāka kā 3840x2160 punkti * Maksimālā atbalstītā HDMI video datu plūsma ne mazāka kā 10.2Gbps, atbalstoša 4:4:4 Chroma sampling un HDCP * Priekšējā paneļa indikācija, kas attēlo video signāla klātbūtni ieejā (tai skaitā indicē HDCP pieprasījumu signāla ieejai) un iekārtas pieslēgumu katrā izejā * Paredzēts vītā pāra kabeļa pieslēguma segmentam līdz 70m attālumā * Attālināta barošana no matricu komutatora vai statnē montēta vītā pāra uztvērēja, izmantojot to pašu vītā pāra kabeli, kas video signālam * Pilnīgas savietojamības ilgtermiņa nodrošināšanai iekārtas ražotājs ir tas pats kas “Video signāla matricu komutators” * Izmēri nepārsniedz 2.5cm (biezums) x 15cm x 15cm, izturīgs metāla korpuss * Iespēja diskrēti montēt aiz displejiem, pieslēguma vietās | 1 gb. |
| 4.2.7. Kameru video komutators un USB interfeiss | * Interfeiss nodrošina abu uz prezidiju vērsto kameru pieslēgumu tā tālākai izmantošanai (MS Teams Station vai Bezvadu prezentācijas iekārtā) ar MS Teams, Panopto, Zoom u.tml. programmatūru * Video komutatoram ir jābūt patstāvīgi pieslēgtam pie abām kamerām un jānodrošina abu kameru video signāla “bezpārtraukuma” pārslēgšana no vadības sistēmas paneļa, atbilstoši izvēlei vadības panelī * Komutatoram ir USB izeja un HDMI izeja * USB video izeja ar vismaz USB2.0 standarta savietojamību, izmanto standarta USB draiverus un nav nepieciešama video vai audio draiveru instalācija * USB video izejas kvalitāte vismaz 1080p ar vismaz 30fps, kas tiek nodrošināta vismaz USB2.0 savienojuma režīmā * HDMI izejā iespējams vienlaicīgi redzēt abu kameru attēlu (blakus esoši logi), izeja tiek pieslēgta matricu komutatoram un doto video signālu tehniskais speciālists var izmantot kameru savlaicīgai pozicionēšanai | 1 kpl. |
| 4.2.8. USB interfeiss | * USB pagarinošais interfeiss, paredzēts USB signāla pagarināšanai no iekārtu statnes līdz pieslēguma vietai zem galda (vieta, kur tiks pieslēgts MS Teams Station) * Pagarinošais interfeiss izmanto vītā pāra tehnoloģiju un/vai aktīvos USB pastiprinātājus * USB video izejas kvalitāte vismaz 1080p ar vismaz 30fps, kas tiek nodrošināta vismaz USB2.0 savienojuma režīmā | 2 kpl. |
| 4.2.9. PTZ kamera | * PanTiltZoom tipa kamera ar vienlaicīgu video attēlošanu HDMI, USB un IP straumēšanai * Kameras skata leņķis platākajā (*wide*) pozīcijā: robežās no 70 līdz 75 grādiem * Kameras signāls vismaz 1920x1080 izšķirtspēja pie 60fps * Optiskā tālummaiņa (*zoom*) vismaz 12x, papildus digitālā tālummaiņa vismaz 15x * Kameras horizontāls pagriešanas (*pan*) leņķis vismaz ±170°, kameras vertikāls pagriešanas (*tilt)* leņķis vismaz +90° un -30°, * Minimālais apgaismojums 0.5 lux vai mazāks, kamera paredzēta uzstādīšanai arī ar objektīvu uz leju (*image flip* un *image mirror* atbalsts) * Iespēja saglabāt vismaz 100 kameras pozīcijas skatus (*preset*) * Iebūvēts atbalsts vismaz sekojošiem protokoliem: TCP/IP, HTTP, RTSP, RTMP, DHCP, Multicast. * Savietojama ar jebkuru aplikāciju, kas izmanto standarta USB draiverus. Savietojams ar vismaz Windows 7 vai jaunāku un Mac OS operētājsistēmām bez papildus draiveru instalācijas * Kameras ražotājs nodrošina kameras *firmware* jauninājumus, tehniskajā piedāvājumā norādīt publiski pieejamu saiti uz ražotāja jauninājumu lejupielādes vietni. * Atbalstītā video kvalitāte (bitrate) vismaz 32-20480 Kbps diapazonā. Atbalsta vienlaicīgu divu straumējumu nodrošinājumu (primārais vismaz līdz 1920x1080, sekundārais vismaz līdz 1280x720 izšķirtspējas kvalitātē). * Iebūvēts web serveris kameras attālinātai pārvaldībai un konfigurācijai, aizsargāts ar paroli * Komplektā rokas tālvadības pults * Vismaz sekojoši kameras korpusā iebūvēti standarta pieslēgumi: HDMI, USB-B 3.0 (ar USB-B 2.0 savietojamību) , Ethernet RJ45 Gigabit tīkla interfeiss video IP straumēšanai un kameras vadībai * Korpusa krāsa: balta * Svars nepārsniedz 1.5kg | 4 gb. |
| 4.2.10. PTZ kameras stiprinājums, Tips1 | * Stiprinājums kameras novietošanai uz sienas displeja, stiprinot to pie sienas vai displeja * Stiprinājuma gabarītizmēri kameras stiprinājuma vietā nedrīkst pārsniegt kameras pamatnes gabarītus | 2 gb. |
| 4.2.11. PTZ kameras stiprinājums, Tips2 | * Stiprinājums kameras novietošanai pie iekārtajiem griestiem | 2 gb. |
|  | **4.3. Audio aprīkojums** |  |
| 4.3.1. Audio skaļruņi | * Akustisko iekārto griestu plāksnēs montējams divu joslu skaļrunis ar metāla aizmugures kārbu (*backcan*); * Maksimālais skaņas spiediens (SPL) vismaz 100dB@1m; * Frekvenču josla vismaz robežās no 90Hz līdz 20kHz, virziendarbība ne mazāka kā 150 grādi; * Pieslēgums: vismaz 100V līnijai, ar pārslēdzamu jaudu vismaz 5W, 10W un 20W. Pārslēgšanas regulators izmantojams bez kabeļu atvienošanas un skaļruņa demontāžas, noņemot akustisko sietu * Izmēri nepārsniedz 25cm diametrā un 10 cm montāžas dziļumā (iekļaujot aizmug. kārbu); * Noņemams, ar magnētu stiprināts, akustiskais siets (*grill*) baltā krāsā * Svars nepārsniedz 2.0 kg. * Komplektācija iekļautas stiprinājuma sliedes, kas nodrošina skaļruņa montāžu akustiskajos griestos, atbalstam izmantojot akustisko griestu standarta rāmi (~600mm plats). | 24 gb. |
| 4.3.2. Audio pastiprinātājs | * Četru kanālu jaudas pastiprinātājs ar katra kanāla izejas jaudu ne mazāku kā 100W RMS , 100V slēgumam. * Frekvenču diapazons no 20Hz līdz 20kHz. * Kropļojums (THD) pie 1kHz ne vairāk kā 0.1%. * Signāla /trokšņu attiecība ne mazāk kā 100dB. * Iespēja regulēt katra kanāla līmeni atsevišķi, ar četriem uz aizmugurējā paneļa izvietotiem potenciometriem. * Darbībā pilnīgi kluss, bezventilatora dzesēšanas sistēma. * Signāla un pārslodzes indikācija uz priekšējā un aizmugurējā paneļa, katram kanālam. * Aizsardzība pret pārslodzi, pārkaršanu un izejas īssavienojumu * Pastiprinātājs paredzēts montēšanai 19” statnē, kopējais augstums ne vairāk par 1U | 1 gb. |
| 4.3.3. Bezvadu mikrofonu sistēmas komplekts | **4.3.3.1. Sistēmas kopējās prasības**   * Runai un prezentācijai optimizēta digitāla bezvadu mikrofonu sistēma licences brīvā diapazonā 1.88-1.9 GHz, atbilstoši Latvijā spēkā esošajiem normatīvajiem aktiem. * Aizture (latency) ne lielāka kā 20ms. * Atbalstītais frekvenču diapazons audio vismaz robežās no 50Hz līdz 18kHz. * Tipiskie kopējie harmoniskie kropļojumi (THD) nepārsniedz 0.1% , signāla/trokšņa attiecība ne mazāka kā 90 dB. * Divpusēja datu apmaiņu (*back channel*) starp uztvērēju un raidītāju, automātiska piemērotākās darba frekvences saskaņošana un interferences novēršana, vismaz AES 256 datu apmaiņas aizsardzība. * Iebūvēta bezvadu signāla kvalitātes novērtējuma funkcionalitāte (walk test), lietotājam pārvietojoties ar raidītāju telpā. Attēlojums uz raidītāja grafiskā displeja. * Raidītāju un uztvērēja *backchannel* jauda adaptīvi mainīga * Iespēja vienkārši un ātri mainīt uztvērēja kanālam piesaistīto raidītāju, ar uz iekārtu korpusiem izvietotām tieši šim mērķim paredzētām “sapārošanas” pogām un uzskatāmu daudzkrāsu statusa indikatoru. * Mikrofonu sistēmas ražotāja bezmaksas programma sistēmas attālinātai pārvaldībai izmantojot Ethernet (vismaz katra raidītāja mikrofona akumulatora, radio savienojuma , mute slēdža statuss, sapārošana; lādēšanas stacijas statuss)   **4.3.3.2. Daudzkanālu uztvērējs ar integrētām antenām (vienā komplektā 1 gab.):**   * Telpā uz sienas vai stiprinājuma kronšteina montējams uztvērējs ar iebūvētām antenām ne mazāk kā četru raidītāju (četru kanālu) vienlaicīgai uztveršanai. * Jutība vismaz -90 dBm. * Ne mazāk kā divi nodalīti Ethernet RJ-45 pieslēgumi, kur viens paredzēts uztvērēja pārvaldībai un PoE barošanai, bet otrs DANTE tīkla pieslēgumam. * Audio signāla pārraide ar uztvērēja korpusā iebūvētiem LAN pieslēgumiem ar DANTE protokola atbalstu, izmantojot katru atsevišķo kanālu vai summēto signālu. * Mikrofonu sistēmas ražotāja bezmaksas programma sistēmas attālinātai pārvaldībai. * Barošana izmantojot PoE (PowerOverEthernet) pieslēgumu. * Izmēri nepārsniedz 20cm x 20cm x 5cm, iespējama diskrēta montāža telpā   **4.3.3.3. Raidītājs, rokas mikrofons (vienā komplektā 1 gab.):**   * Rokās turams mikrofona raidītājs ar kapsulu. * Grafiskais displejs ar vismaz sekojošu parametru attēlošanu: radio trakta signāla līmenis, radio kanālam piešķirtais nosaukums, akumulatora līmenis. * Ieslēgšanas/izslēgšanas un klusināšana (mute) slēdži. * Barošana no litija jonu akumulatora (iekļauts piegādes komplektācijā) ar tipveida darbības laiku ne mazāku kā 15 stundas. Iespēja uzlādēt akumulatoru no USB porta vai lādētājā. * Raidītāja svars ne vairāk kā 300g (bez barošanas elementa) * Raidītāja korpuss ir triecienizturīgs * Mikrofona kapsulas uztveršanas tips: Superkardioīds * Maksimālais spiediens SPL ne mazāks kā 150dB * Jutība ne mazāka kā 1.5 mV/Pa   **4.3.3.4. Raidītājs, ar uz galda novietojamu mikrofonu (vienā komplektā 2 gab.):**   * Uz galda novietojams raidītājs ar gooseneck tipa mikrofonu, ar iespēju mikrofonu atvienot no pamatnes izmantojot standarta XLR-3 savienojumu. * Indikācija ar vismaz radio trakta savienojumu un akumulatora līmeni. * Ieslēgšanas/izslēgšanas un klusināšana (mute) taustiņš. * Barošana no litija jonu akumulatora (iekļauts piegādes komplektācijā) ar tipveida darbības laiku ne mazāku kā 10 stundas. Iespēja uzlādēt akumulatoru no USB porta vai bezvadu iQ tipa lādētāja. * Raidītāja/pamatnes svars ne vairāk kā 700g (bez barošanas elementa) * Zosskakla (gooseneck) tipa mikrofons ar kopējo garumu 450mm ±10% * Kondensatora tipa kapsula ar cardioid veida uztveršanas zonu. * Maksimālais spiediens SPL ne mazāks kā 105dB * Aizsardzība pret mobilo iekārtu elektromagnētisko starojumu * Pretendentam jānorāda abu komplektā ietilpstošo raidītāju modeļi | 2 kpl. |
| 4.3.4. Bezvadu mikrofonu lādētājs rokas mikrofoniem | * Uz virsmas novietojama mikrofonu lādēšanas stacija. * Divu mikrofonu raidītāju vienlaicīgas ievietošanas iespēja, neizņemot akumulatorus no raidītāja korpusa. Vienlaicīgi atbalsta gan rokas, gan piespraužamo raidītāju. * Lādēšanas statusa indikators katram mikrofonam, vismaz statuss “uzlāde” un “pilnībā uzlādēts”. * Lādēšanas stacija pilnībā savietojama ar bezvadu mikrofona komplektā iekļauto pozīciju “Raidītājs, rokas mikrofons” (Tehniskās specifikācijas 4.3.3.3. punkts), pilnīgas savietojamības nodrošināšanai ražotājs ir tas pats. | 1 gb. |
| 4.3.5. Bezvadu mikrofonu lādētājs galda mikrofoniem | * Uz virsmas novietojama mikrofonu bezvadu lādēšanas stacija, atbalsta iQ lādēšanu. * Lādēšanas stacijas korpusā ir ne mazāk kā divas lādēšanas vietas, kas pēc formas un izmēriem ir piemērotas bezvadu mikrofonu raidītāja pamatnēm un nodrošina lietotājam skaidri saprotamu novietojumu. * Lādēšanas stacija pilnībā savietojama ar bezvadu mikrofona komplektā iekļauto pozīciju “Raidītājs, ar uz galda novietojamu mikrofonu” (Tehniskās specifikācijas 4.3.3.4. punkts), pilnīgas savietojamības nodrošināšanai ražotājs ir tas pats. | 2 gb. |
| 4.3.6. Audio DSP procesors | * Digitālā signālu procesora (DSP) tehnoloģija ar ne mazāku kā 24-bitu, 48kHz samplēšanas frekvenci un brīvi veidojamu signālu ceļu konfigurāciju * Ne mazāk kā 2 balansētas audio līnijas ieejas un ne mazāk kā 2 balansētas audio līnijas izejas * Iebūvēts digitālo audio standartu DANTE atbalsts, ar iespēju pieslēgties un izmantot DSP rīkus, ne mazāk kā 32 ieejas un 32 izejas kanāliem. * Iebūvēts USB audio pieslēgums ar iespēju definēt ne mazāk kā līdz 2 USB audio kanāliem, t.sk. vienlaicīgi izeju un ieeju USB audio kanālus izmantošanai *speakerphone* režīmā * Procesorā iebūvēts LAN komutators (*switch*) ar ne mazāk kā 4 portiem, kas paredzēti audio perifērijas iekārtu (piemēram mikrofonu) pieslēgšanai. Katrs no portiem atbalsta PoE+ barošanu (30W , Class 4) un Gigabit ātrumu. * Iespēja izmantot vismaz sekojošus programmējamos DSP rīkus: signāla vājinājums un pastiprinājums, mikseris, automikseris, komutators, ekvalaizeris, rūteris, ierobežotājs, aizture, prioritāte (ducking), audio signāla detektēšana * Iebūvēts mikrofonu akustiskās atgriezeniskās saites (feedback suppressor) un atbalss (echo canceler) novērsējs * Frekvenču josla vismaz 20Hz līdz 20kHz * Dinamiskais diapazons ne mazāks kā 105dB , THD ne lielāks kā 0.1% ; * Starpkanālu crosstalk ne vairāk kā -85dB pie 1kHz * Ne mazāk kā 4 iebūvētas vispārēja pielietojuma loģiskās ieejas/izejas (General Input/Output), konfigurējamas DSP vadības programmnodrošinājumā. * Priekšējā paneļa indikators, kas attēlo procesora statusu. * Vadības ieejas LAN. * 19” statnē montējams korpuss, augstums ne lielāks kā 1U | 2 gb. |
| 4.3.7. Griestu mikrofonu masīvi | * Pie telpas griestiem montējams mikrofonu masīvi (vienā komplektā iekļauti 2 gab.), paredzēti konferencēm un audio ierakstam Pasūtītāja telpās. * Mikrofonu masīvs darbojas pēc *beamtracking* tehnoloģijas, ar iespēju automātiski pozicionēt uztveršanas zonu runātāja virzienā (ne mazāk kā 4 autonomas zonas), masīvā ir ne mazāk kā 12 mikrofonu elementi * Frekvenču josla vismaz 150Hz līdz 15kHz * Dinamiskais diapazons ne mazāks kā 90dB , maksimālais SPL ne mazāks kā 105 dB * Ne mazāk kā divu krāsu gaismas indikācija (attēlo aktivitāti un mute režīmu) * Viena mikrofonu masīva izmērs nepārsniedz 15 cm diametrā, atvirzījums no griestu virsmas nepārsniedz 2 cm, svars nepārsniedz 500g * Komplektēts ar virs griestiem novietojamu pieslēguma bloku, pie kura pieslēdzas abi mikrofona masīvi un pie kura tiek pieslēgts DSP procesors. Komunikācija starp iekārtām notiek digitālā veidā, izmantojot vītā pāra kabeli. PoE barošana tiek nodrošināta no DSP procesora, atsevišķi barošanas bloki nav nepieciešami. * Griestu mikrofonu masīvi un to pieslēgumu bloks pilnībā savietojams un konfigurējams ar piedāvājumā iekļauto pozīciju “Audio DSP procesors”, pilnīgas savietojamības un ilgtermiņa uzturēšanas nodrošināšanai ražotājs ir tas pats. | 2 kpl. |
| 4.3.8. Audio protokolēšanas iekārta | * Profesionāla pielietojuma audio ieraksta iekārta, paredzēta sanāksmju protokolēšanai. * Balansēta analogā audio līnijas ieeja un līnijas izeja * Iebūvēts digitālā audio standarta DANTE atbalsts, vismaz viens ieejas un viens izejas kanāls. * Atbalstītie datu nesēji vismaz USB atmiņa, USB disks un SD atmiņas karte * Iespēja iestatīt faila tipa un ieraksta kvalitātes parametrus, maksimālais atbalstītais viena audio faila izmērs ne mazāks kā 2Gb * Iespēja ieraksta laikā ievietot iezīmi (*mark*) * Dinamiskais diapazons ne mazāks kā 100dB , THD ne lielāks kā 0.1% ; * Konfigurācijas iestatīšana iespēja gan no priekšējā paneļa, gan web pārlūka pieslēdzoties iekārtai * Priekšējā paneļa indikators, kas attēlo ieraksta iekārtas statusu. * Uz priekšējā paneļa kontroles austiņu pieslēgums ar skaļuma regulatoru * Iespēja ierakstu automātiski aizsūtīt uz FTP serveri * Vadības ieejas LAN. * 19” statnē montējams korpuss, augstums ne lielāks kā 1U | 2 gb. |
| 4.3.9. Analogā audio DANTE interfeiss | * Ne mazāk kā 4 balansētas mikrofonu/audio līnijas analogās ieejas ar iespēju ieslēgt phantom tipa barošanu katrai ieejai individuāli * Ne mazāk kā 4 balansētas analogās audio līnijas izejas * Iebūvēts digitālo audio standartu DANTE atbalsts, ne mazāk kā 4 ieejas un 4 izejas kanāli. Atbalsta Dante Domain Manager. * Frekvenču josla vismaz 20Hz līdz 20kHz * Dinamiskais diapazons ne mazāks kā 105dB; * THD ne lielāks kā 0.01% (pie 20Hz – 20kHz); * Starpkanālu crosstalk ne vairāk kā -85dB pie 1kHz * Vadības ieeja iekārtas konfigurēšanai: USB un LAN * Priekšējā paneļa indikators, kas attēlo interfeisa statusu un katras analogās ieejas/izejas stāvokli. * Ethernet PoE barošana | 2 gb. |
| 4.3.10. XLR pieslēguma interfeiss | * Iekārta paredzēta telpas audio signāla izplatīšanai/sadalīšanai ārējiem lietotājiem pasākumu laikā (piemēram, TV operatoriem preses konferenču laikā):   - Balansēta audio līnijas analogā ieeja  - Ne mazāk kā 12 balansētas analogās audio līnijas izejas, savstarpēji galvaniski izolētas (atsaistītas). Pārslēdzams signāla līmenis (līnijas / mikrofona)  - Iebūvēts aktīvais signāla pastiprinātājs/sadalītājs  - Frekvenču josla vismaz 50Hz līdz 20kHz | 1 gb. |
|  | **4.4. Pieslēguma vietas interfeisi u.tml.** |  |
| 4.4.1. Mikrofonu vadības poga | * Mikrofonu klusināšanas (MUTE) funkcionalitātes poga ar divkrāsu gaismas indikāciju un mikrofona piktogrammu, paredzēta montāžai Pasūtītāja galdu virsmā * Vadības poga sastāv no divām daļām – galda virsmā montējamās apaļas formas pogas ar gaismas indikāciju daļas un vadības interfeisa (montēts/stiprināts zem galda virsmas, pie tā pievienota poga) * Virs galda esošā poga darbojas pēc skārienjūtīga sensora principa vai pilnībā klusas mehāniskas saslēgšanās (ar piespiediena soli ne lielāku kā 1mm), virs galda esošā pogas diametrs ir 40mm +/-20%, virs virsmas esošā daļa 5mm +/- 20%. * Poga ir aizsargāta pret mitruma iekļūšanu virsmas uzkopšanas laikā, ne zemāka kā IPX1 klase * Vadības interfeisa gabarītizmēri nepārsniedz 10cm x 10cm x 3 cm. * Vadības interfeisa pieslēgšana jāparedz standarta Ethernet LAN rozetei grīdas kārbā zem galda, barošana ar PoE. Vadības interfeisa komandām ir jābūt dokumentētām un jāatbalsta vismaz divkrāsu indikācijas vadība un pogas nospiediena fiksēšana. | 6 kpl. |
| 4.4.2. Starpsienu sensors | * Sensoru pāris, kas paredzēts atvērtas/aizvērtas atdalošās starpsienas atpazīšanai * Sensoru pāris sastāv no aktīvā infrared raidītāja un aktīvā fotoelementa uztvērēja, savstarpēji savienoti ar kabeli * Paredzēti montāžai griestos, sienā vai citā plaknē; izvirzījums no plaknes nepārsniedz 5 cm. * Darbības attālums starp raidītāju un uztvērēju ne mazāks kā 3 metri, sensori ir noturīgi pret telpas apgaismojuma ietekmi. * 12V barošana, vadības pieslēgums vismaz general Digital I/O port * Sensori paredzēti lietošanai iekštelpās un aprakstītajam mērķim, korpusa krāsa balta | 1 kpl. |
| 4.4.3. Statne un piederumi | * Pasūtītāja nodrošinātā mēbelē montējama brīvi stāvoša 19” iekārtu statne bez sāniem un durvīm (var arī izmantot atsevišķas statnes sliedes) * Statnes montāžas vietu skaits atbilstošs piedāvātājam tehniskajam risinājumam, ar aprēķinu ka ne mazāk kā 6 statnes vienības (*rack unit*) vietas paliek brīvas rezervei un vismaz 4 statnes vienības (*rack unit*) vietas ir jāparedz Pasūtītāja nodrošinātam komutatoram (*switch*), patch panelim un kabeļu organizatoram. Jebkurā gadījumā statnes minimālais kopējais montāžu vietu skaits nevar būt mazāks par 40 statnes vienībām (*rack unit*). * Plaukti, lokālās EL sadales bloki, kabeļu organizatori u.c. materiāli atbilstoši piedāvātajam tehniskajam risinājumam. | 1 kpl. |
|  | **4.5. Starpkomponentu kabeļi, palīgmateriāli, darbi, dokumentācija** |  |
| 4.5.1. Materiāli un darbi | * Tehniskā risinājuma detalizācijas izstrāde atbilstoši Pretendenta piedāvātajām iekārtām, ja tāda nepieciešama * Saskaņojumi ar Pasūtītāju * Starpkomponentu kabeļi tādā apjomā, lai tiktu nodrošināta atbilstoša funkcionalitāte (skatīt arī ”Pasūtītāja nodrošinātie priekšnosacījumi līguma izpildei”). Visām iekārtām, kurām ir LAN vadība, tās jāpievieno atbilstošam LAN pieslēgumam telpā vai statnes LAN komutatorā * Stiprinājumi, palīgmateriāli un montāžas elementi, dekoratīvie nosegi u.tml. * Pieslēguma vietu ietvari un konektori (specifiskiem audio/video pieslēgumiem) * Iekārtu un materiālu piegāde uz objektu, izkraušana un nogādāšana līdz instalācijas vietai. * Kāpņu, instrumentu, mēriekārtu izmantošana * Iekārtu, stiprinājumu un kabeļu instalācijas darbi * Iekārtu konfigurācija un darbspējas testēšana, mērījumi. * Iepakojuma utilizācija un telpas uzkopšana pēc darbiem * Iekārtu un darbu garantijas uzturēšana objektā | 1 kpl. |
| 4.5.2. Sistēmas nodošana ekspluatācijā, apmācības un dokumentācija | * Sistēmas kopējā regulēšana un testēšana * Nodošana ekspluatācijā * Lietotāju praktiskā apmācība * Apmācība ir jāveic klātienē objektā, kvalificētam Pretendenta speciālistam ar atbilstoša līmeņa valsts valodas zināšanām, demonstrējot sistēmu reālā darbībā. Speciālistam ir jābūt instalēto iekārtu ražotāja autorizētam veikt apmācības * Sistēmas dokumentācija (izpildrasējumi, sistēmas lietošanas instrukcijas, iekārtu lietošanas instrukcijas latviešu vai angļu valodā); iesniegšana elektroniskā formātā | 1 kpl. |

**5. Tehniskajā piedāvājumā iekļaujamā informācija**

5.1. Tehniskā piedāvājuma kolonnā jānorāda iekārtas ražotājs, konkrēts modelis un precīza norāde uz konkrētas iekārtas datu lapu. Pretendenta aizpildīta aile, kurā būs pārkopētas prasības, rakstīts tikai "atbilst", “nodrošina” vai tml., tiks uzskatīta par nepietiekošu informāciju un var būt pamats piedāvājuma noraidīšana. Prasībām, kas tieši nav apliecināmas ar ražotāja dokumentāciju un satur individuālu izstrādi vai darbus (instalācijas darbi, vadības paneļu programmatūra, apmācība, dokumentācija), Pretendents piedāvājumā norāda “Apņemamies veikt atbilstoši tehniskās specifikācijas prasībām”.

5.2. Ja tehniskajā specifikācijā norādīts konkrēts Preces vai standarta nosaukums vai kāda cita norāde uz specifisku Preces izcelsmi, īpašu procesu, zīmolu vai veidu, kandidāts var piedāvāt ekvivalentas preces vai atbilstību ekvivalentiem standartiem, kas atbilst tehniskās specifikācijas prasībām un parametriem.

5.3. Ekvivalences skaidrojums precei - par ekvivalentu iepirkuma ietvaros piegādājamajai precei tiks uzskatīta prece, kura ir ekvivalenta pieprasītajai pēc to funkcionalitātes, tehniskajām iespējām, lietotāja saskarnes, savietojamības, industrijas vispārpieņemtās prakses. Piedāvātajai precei jābūt arī ekonomiski ekvivalentai attiecībā uz izmaksām, kas varētu rasties preces ieviešanas un lietošanas laikā, tai skaitā pēc garantijas termiņa beigām. Funkcionalitāte tiek uzskatīta par ekvivalentu arī tad, ja piedāvātajai precei tā ir plašāka, nekā pieprasītajai (tomēr ietver pieprasītās preces funkcionalitāti pilnā apjomā).

**6. Iekārtu atbilstība**

6.1. Iekārtām jābūt jaunām un tās nedrīkst saturēt atjaunotas vai iepriekš lietotas komponentes.

6.2. Piedāvāto iekārtu modeļus to ražotājs ir paredzējis izmantošanai Latvijas Republikā un tiem ir jāatbilst CE marķējumam (šaubu gadījumā Pasūtītājs var pieprasīt CE deklarāciju vai līdzvērtīgu dokumentāciju). Iekārtu elektriskās barošanas pieslēgumiem jau standartā jābūt atbilstošiem izmantotajiem Latvijas Republikā, bez papildus adapteriem vai citiem risinājumiem piemērojot citiem reģioniem paredzētajā iekārtas.

6.3. Iekārtām uz piedāvājuma iesniegšanas brīdi ir jābūt aktuāliem modeļiem, kas joprojām atrodas ražošanā.

6.4. Piegādes brīdī iekārtām jābūt ar pēdējiem aktuālajiem ražotāja sagatavotiem iekšējās programmatūras jauninājumiem (firmware).

**7. Garantija un uzturēšana**

7.1. Garantija ir ne mazāk kā divi gadi no visas sistēmas nodošanas ekspluatācijā dienas, ja vien attiecīgajai Iekārtai tās ražotājs nav paredzējis ilgāku garantijas termiņu. Tādā gadījumā garantija tiek noteikta atbilstoši ražotāja noteiktajam garantijas termiņam.

7.2. Garantijas laikā Pretendenta pienākums ir par saviem līdzekļiem, Preces defekta gadījumā, veikt bojātās daļas vai iekārtas nomaiņu vai remontu 14 (četrpadsmit) kalendāro dienu laikā pēc pieteikuma nosūtīšanas dienas. Servisa reakcijas laiks ir vienas darba dienu laikā pēc izsaukuma saņemšanas. Ja defektu novēršanas termiņš ir ilgāks par 5 (piecām) darba dienām, Pretendentam bez atlīdzības ir pienākums pēc Pasūtītāja pieprasījuma uz defektu novēršanas laiku aizvietot defektīvo preci ar tādu pašu vai ekvivalentu kvalitatīvu preci.

**8. Finanšu piedāvājums**

8.1. Visas tehniskās specifikācijas ietvaros jēdziens “Pretendents nodrošina”, “jānodrošina Pretendentam” u.tml. nozīmē arī to, ka attiecīgajām izmaksām ir jābūt ievērtētām un iekļautām finanšu piedāvājumā.

8.2. Izmaksās jāiekļauj visi valsts un pašvaldību noteiktie nodokļi un nodevas, izņemot pievienotās vērtības nodokli (turpmāk – PVN); visi iespējamie riski, kas saistīti ar tirgus cenu svārstībām plānotajā iepirkuma līguma izpildes laikā.

8.3 . Pretendents piedāvātajā cenā iekļauj arī visas izmaksas, kas ir saistītas ar materiāliem un iekārtām, kas nav detalizēti uzskaitītas tehniskajā specifikācijā, bet kas nepieciešamas risinājuma kopējai funkcionēt spējai (piemēram, signālu pastiprinātājus, speciālus montāžas elementus, papildus kabeļus u.tml.).

8.4. Piedāvājuma cenā ir jābūt iekļautām visām izmaksām, kas ir saistītas ar instalācijas risinājuma saskaņošanu ar Pasūtītāju vai Pasūtītāja norādītajām trešajām personām.